Simon & Garfunkel

Οι Simon & Garfunkel είναι ένα αμερικανικό Folk Rock ντουέτο, το οποίο αποτελούνταν από τους Πολ Σάιμον και Αρτ Γκαρφάνκελ. Το ντουέτο υπήρξε ένα από τα δημοφιλέστερα σχήματα της δεκαετίας του 1960, σύμβολο κι αυτοί της επαναστατικότητας που επικράτησε αυτές τις δεκαετίες, όπως οι The Beatles, ο Μπομπ Ντίλαν και οι The Beach Boys, μεταξύ άλλων. Οι γνωστότερες επιτυχίες τους είναι τραγούδια όπως το The Sound of Silence, το Mrs. Robinson, το Bridge over Troubled Water και το The Boxer, τα οποία έφτασαν σε διάφορα chart στο νούμερο 1, σε παγκόσμια κλίμακα. Το σχήμα παρ' όλα αυτά είχε αρκετές καλλιτεχνικές διαφωνίες, και αυτό είχε ως αποτέλεσμα της διάλυσή του το 1970. Το τελευταίο τους άλμπουμ ήταν το Bridge over Troubled Water, το οποίο είναι ένα από τα πιο επιτυχημένα εισπρακτικώς άλμπουμ όλων των εποχών και το πιο επιτυχημένο δικό τους. Ωστόσο, παρά τη διάλυση, αρκετές φορές έχουν ξαναβρεθεί μαζί σε συναυλίες, με την πιο γνωστή τους, να είναι αυτή του 1981, η οποία προσέλκυσε πάνω από 500.000 ανθρώπους, γεγονός που την κατατάσσει την έβδομη μεγαλύτερη συναυλία όλων των εποχών.

Παραπομπές 

 Βιβλιογραφία

Εξωτερικοί σύνδεσμοι 

 Official site
 Interview (2004) of both Art Garfunkel and Paul Simon

Αμερικανικά folk rock συγκροτήματα
Rock ντουέτα
Αμερικανικά μουσικά ντουέτα
Βραβευμένοι με Γκράμι